text: EL NACIONALISME ESPANYOL GUANYÀ A ANDALUSIA I ARA REPETEIX L'ESTRATÈGIA PER LES ELECCIONS GENERALS - Fòrum de debat - Fundació Gadeso
  EL NACIONALISME ESPANYOL GUANYÀ A ANDALUSIA I ARA...
  EL NACIONALISME ESPANYOL GUANYÀ A ANDALUSIA I ARA REPETEIX L'ESTRATÈGIA PER LES ELECCIONS GENERALS
  PP, Cs i Vox centraren la campanya electoral andalusa en anar contra l'independentisme català i ben poc s'interessaren per les necessitats dels andalusos, fins al punt que als seus mítings la bandera andalusa sols ni hi era o feia poca vasa, però banderes espanyoles n´hi havia a forfollons. El missatge era clar "yo soy español, español, español", "a por ellos", el 155 a Catalunya i centralisme de l'Estat. Cataluña és propietat d'Espanya i un bon espanyol mai consentirà la seva independència. Què s'han cregut aquests insurrectes catalans que volen rompre Espanya? Andalusos, extremenys, castellans... abans de res i par damunt tot som espanyols i votarem a qualsevol partit, mal sigui franquista o ultradretà, mentre defensi la sacrosanta unitat d'Espanya, com a "novios de la muerte" i "cara al sol". "España y yo somos así","una grande y libre", com consagra la Constitució pels segles del segles.
  Els tres partits dretans, varen aconseguir el Govern a Andalusia apel·lant a un patriotisme ranci damunt l'esquena de l'independentisme, i ara, "tornem-hi torna-hi Tonina", davant les eleccions generals, perquè saben que el nacionalisme espanyolista dona més vots que altres arguments, molts més que els programes o promeses, aquí a Mallorca i arreu de la península.
  El nacionalisme espanyol és tan o més fort que el català. La visceral, dogmàtica i irracional unitat d'Espanya, és una clau fonamental per guanyar eleccions. Les enquestes que sovint es fan demanant, "què te sents més mallorquí, català... o espanyol?, per si mateixes ja són indicadores de per on van els tirs; igualment l'ús que es fa de l'oficialitat del castellà per sobre de les altres llengües, ja d'arrancada és una expressió de l'espanyolisme incrustat dins el capet de les majories. L'espanyolisme excloent dona vots. Independentistes i immigrants són pesta cernuda i si a més a més són esquerrans i antisistema, ja ni en parlem , el dimoni sols els guanya a banyes.